**Prof. dr. Boštjan Blažič**

Prof. dr. Boštjan Blažič je doktoriral leta 2005 na Fakulteti za elektrotehniko Univerze v Ljubljani. V letu 2013 je bil gostujoči predavatelj na Tehnični Univerzi na Dunaju (Technische Universität Wien) v Avstriji. Njegovo raziskovalno delo sega na področje delovanja elektroenergetskih sistemov, kjer se posebej osredotoča na tematike vpliva obnovljivih virov in elektromobilnosti na sistem, konceptov načrtovanja in vodenja elektroenergetski omrežij ter matematične analize delovanja kompenzacijskih naprav v elektroenergetiki. Sodeloval je pri več kot 50-ih industrijskih projektih za slovenske in evropske industrijske partnerje ter pri devetih evropskih projektih. Bil je mentor ali somentor pri zaključnih delih 60-ih študentov, trenutno je mentor petim doktorskih študentom. Njegova bibliografija obsega 281 enot.